b'\n_START_ARTICLE_\nNaftne rezerve\n_START_PARAGRAPH_\nNaftne zaloge (rezerve) pomenijo koli\xc4\x8dino nafte, ki jo je s tehni\xc4\x8dnega in gospodarskega vidika mo\xc5\xbeno pridobiti. Po navadi se da pridobiti nekje 35\xe2\x88\x9260\xc2\xa0% nafte, ki se nahaja v nahajali\xc5\xa1\xc4\x8du, odvisno od na\xc4\x8dina ekstrakcije. Z novej\xc5\xa1imi tehnologijami, kot sta npr. hidravli\xc4\x8dno drobljenje (fracking) in horizontalno vrtanje, se ta dele\xc5\xbe pove\xc4\x8duje.  _NEWLINE_Danes se ve\xc4\x8dinoma uporablja "konvencionalna" nafta, ki je sorazmerno dobre kakovosti. Zaloge nekonvencionalne nafte so precej ve\xc4\x8dje; primeri take nafte so super te\xc5\xbeka in te\xc5\xbeka nafta, bitumen, nafta iz skrilavca in nafta iz peskov. _NEWLINE_Po podatkih OPEC-a na za\xc4\x8detku leta 2013 so najve\xc4\x8dje zaloge (vklju\xc4\x8dno z nekonvencionalno) nafte v Venezueli (20\xc2\xa0%), Saudovi Arabiji (18\xc2\xa0%), Kanadi (13\xc2\xa0%) in Iranu (9\xc2\xa0%)._NEWLINE_Natan\xc4\x8dne zaloge je te\xc5\xbeko to\xc4\x8dno dolo\xc4\x8diti, ker se nahajajo globoko pod zemljo ali morjem. Velikokrat so zgodnje ocene manj\xc5\xa1e kot realne \xe2\x88\x92 ta fenomen imenujemo  "rast zalog". Veliko dr\xc5\xbeav zaradi razli\xc4\x8dnih razlogov ne poda natan\xc4\x8dnih podatkov ali pa pretirava s podatki po zalogah. Letno se na svetu porabi okrog 30 milijard sod\xc4\x8dkov nafte (4,8 km\xc2\xb3 oz. 4,8 milijarde m\xc2\xb3)\n_START_SECTION_\nKlasifikacije zalog\n_START_PARAGRAPH_\nZaloge imajo dolo\xc4\x8deno vrednost verjetnosti. Po navadi se delijo na "dokazane" in "nedokazane". Nedokazane zaloge se potem lahko delijo \xc5\xa1e na "verjetne" in "mo\xc5\xbene zaloge". Velikokrat se uporabljajo definicije SPE (Society of Petroleum Engineers) in WPC (World Petroleum Council).\n_START_SECTION_\nNedokazane zaloge\n_START_PARAGRAPH_\nSo rezerve, ki niso povsem dokazane. Delijo se na "verjetne" in "mo\xc5\xbene". Termin "P50" pomeni 50-odstotno verjetnost najdbe, "2P" pa dokazane in verjetne zaloge.\n_START_SECTION_\nStrate\xc5\xa1ke rezerve\n_START_PARAGRAPH_\nVeliko dr\xc5\xbeav ima rezerve, ki jih kontrolira vlada zaradi gospodarskih in voja\xc5\xa1kih razlogov. Po podatkih EIA (Energy Information Administration) je pribli\xc5\xbeno 4,1 milijard m\xc2\xb3 v strate\xc5\xa1ki rezervi, od tega 1,4 milijarde pod kontrolo vlade.'